Rettens dom af 19. november 2015 – Grækenland mod Kommissionen
(Sag T-107/14) 1
(EUGFL – Garantisektionen – EGFL og ELFUL – udgifter, som er udelukket fra finansiering – forordning (EF) nr. 1782/2003 – enkeltbetalingsordningen – national reserve – tildelingskriterier – risiko for fonden – krydsoverensstemmelse)
Processprog: græsk
Parter
Sagsøgere: Den Hellenske Republik (først ved I. Chalkias, E. Leftheriotou og A. Vasilopoulou, derefter ved M. Kanellopoulos, E. Leftheriotou og A. Vasilopoulou, som befuldmægtigede)
Sagsøgt: Europa-Kommissionen (ved P. Rossi og D. Triantafyllou, som befuldmægtigede)
Sagens genstand
Påstand om annullation af Kommissionens gennemførelsesafgørelse 2013/763/EU af 12. december 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 338, s. 81), for så vidt som det vedrører Den Hellenske Republik
Konklusion
1)    Kommissionens gennemførelsesafgørelse 2013/763/EU af 12. december 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som Den Hellenske Republik pålægges en fast korrektion vedrørende tildelingen af rettigheder fra den nationale reserve, og for så vidt som Europa-Kommissionen har anvendt en fast korrektion for 2008 med hensyn til krydsoverensstemmelse på Den Hellenske Republik.
2)    I øvrigt frifindes Europa-Kommissionen.
3)    Hver part bærer deres egne omkostninger.
____________
1 EUT C 129 af 28.4.2014.